Diari Oficial de la Generalitat Valenciana


Sumari del DOGV 9629, del 30-06-2023 (2023/7363)

RESOLUCIÓ de 16 de juny de 2023, del director general de l'Institut Valencià de la Joventut, per la qual s'aprova la denominació oficial de l'alberg juvenil Serra Mariola, situat a Muro de Alcoy.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7363


Data del document
:   16-06-2023

Organisme emissor
:   Institut Valencià de la Joventut

Tipus de document
:   Resolució

Descriptors 

:   * Institut Valencià de la Joventut

RESOLUCIÓ de 16 de juny de 2023, del director general de l'Institut Valencià de la Joventut, per la qual s'aprova la denominació oficial de l'alberg juvenil Serra Mariola, situat a Muro de Alcoy. [2023/7363]  
L'article 49.25 de l'Estatut d'Autonomia de la Comunitat Valenciana atribueix a la Generalitat competències exclusives en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut (d'ara endavant, Llei 15/2017), té com a objectiu establir un marc normatiu que coordine les polítiques de joventut, construint la Xarxa Jove, el sistema públic valencià de serveis a la joventut, donat el seu caràcter d'interés general per a la Comunitat Valenciana, i que regule els drets i la corresponsabilitat de les persones joves, amb la finalitat de garantir que puguen definir i construir el seu projecte vital individual i col·lectiu com a membres de la comunitat, fomentant la participació activa en el desenvolupament polític, social, econòmic i cultural. Així mateix, en els articles 42 i següents d'aquesta llei considera que la Xarxa Valenciana d'Albergs Juvenils, les residències i campaments, i la resta dels espais al servei de la joventut són recursos i serveis per a la joventut.  
El Decret 86/2015, de 5 de juny, del Consell, pel qual es desenvolupa reglamentàriament la Llei 15/2017 (d'ara en avant Decret 86/2015) en l'article 62 determina que el conjunt d'albergs juvenils dependents de la Generalitat, a través de l'Institut Valencià de la Joventut, integren la Xarxa Valenciana d'Albergs Juvenils (REVAJ) i posteriorment la seua adhesió a la Red Española de Albergues Juveniles (REAJ) i el seu reconeixement per la Federació Internacional d'Albergs Juvenils (IYHF). Tot això amb l'objectiu d'afavorir la mobilitat juvenil, fent possible l'accés a més de 4.000 albergs, en més de 80 països de tot el món del col·lectiu juvenil.  
Així mateix, l'article 66 del Decret 86/2017 regula la denominació i distintius que hauran de ser aprovats pel director general de l'Institut Valencià de la Joventut i que han de ser exhibits de manera visible, juntament amb els facilitats per REAJ.  
En virtut de tot això i fent ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de Joventut, em confereix, resolc:  
  
Primer  
Aprovar la denominació oficial d'immoble situat al carrer del Transport, número 1, 03271 Muro de Alcoy, propietat de la Generalitat Valenciana: alberg juvenil Serra Mariola, el qual haurà de ser exhibit de manera visible.  
  
Segon  
Integrar l'alberg juvenil Serra Mariola en la Red Española de Albergues Juveniles (REAJ), gestionar l'adhesió en la Federació Internacional d'Albergs Juvenils (IYHF), així com en la resta de les entitats europees a les quals pertany REAJ per a la gestió de la promoció de l'alberguisme juvenil.  
  
Contra la present resolució, que posa fi a la via administrativa, podrà interposar-se potestativament recurs de reposició davant el mateix òrgan que la va dictar, en el termini d'un mes a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant el jutjat contenciós administratiu competent, en el termini de dos mesos a partir de l'endemà de la seua publicació en el DOGV. Tot això d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar qualsevol altre recurs que consideren oportú.  
  
  
València, 16 de juny de 2023.- El director general de l'Institut Valencià de la Joventut. Jesús Martí Nadal.